Bråtengata 5 (Moss)

**Bråtengata 5** er et vernet bygg som ligger på Jeløy i Moss. Bygningen er en del av trehusbebyggelsen fra 1800-tallet, bestående av hus med en til to etasjer. Flere av bygningene har bevart sitt opprinnelige utseende med bakgårder. Bråtengata 5 er en arbeiderbolig som er bevart på grunn av sin kulturhistoriske betydning som et arbeiderområde fra 1800-tallet.

På 1800-tallet hadde huset adresse «Braatengaden 9», før det fikk nytt matrikkelnummer (5) i 1919. Senere, i 1933 ble adressen endret til «Bråtengaten 5».

I dag er huset vernet etter Plan- og Bygningsloven på grunn av sin kulturhistoriske betydning. Dette sikrer at det ikke kan gjøres endringer på huset uten godkjenning av bygningsmyndighetene. Huset er et kulturminne med ID 237497.

## Byggestil
Bråtengata 5 ble opprinnelig bygd før 1893, det nøyaktige årstallet er ikke oppført. Huset er bygd som en arbeiderbolig og representerer den klassiske empirestil. Empirestil er et enkelt hus med lite dekorasjon eller utsmykking. Hoved byggematerialene til huset er treverk som er lagt horisontalt, som tyder på at huset er bygget som et lafthus. Taket er et såkalt saltak med rød murstein. Yttertaket har to like motstående sider som møtes i et møne. Grunnmuren er laget av stein. Det er et tydelig gammelt bygg hvor byggestilen har et minimalistisk fokus på dekor og detaljer. Huset har store vinduer som legger vekt på lys inn. Huset var opprinnelig blått, før det i ettertid har blitt farget beige.

Huset ble opprinnelig bygd som et hus bestående av en etasje med loft. Første etasje består av to-fagsvinduer, som alle er mulige å åpne. Loft taket består av et vindu, som trolig er satt inn i nyere tid. På 1900-tallet gravde Øivind Pettersen ut en kjeller med kun spade og hakker. På denne tiden hadde de heller ikke innlagt vann, de brukte derfor en utekran til å vaske klærne sine i. I tillegg består huset av et uthus som før i tiden ble brukt som utedo, skjul og et verksted.

## Historie
Konstruksjonen av huset begynte litt før 1893. Det finnes ingen data på den nøyaktige byggeperioden, men kilder viser til at byggeperioden kan ha startet helt tilbake til starten av 1800-tallet, grunnet utbyggingen av Bråtengaten startet på den tiden.

Bråtengaten ligger på Fiske på Jeløy. Gaten hadde tidligere navnet Søndre Jeløgade, men fikk navnet Braatengaden i 1882. Som i senere tid fikk et fornorsket navn, og ble endret til Bråtengaten i 1919. Plasseringen til denne gaten var svært sentral for dens urbanisering. Beboerne flyttet dit grunnet lettere tilgang til arbeidsplasser. Disse arbeidsplassene fantes både på havnen og utpå sjøen, noe som lå nærme Bråtengaten. Men i tillegg til dette var det masse muligheter på glassverket. Som lå i gaten bak Bråtengaten. Dermed flyttet flere og flere til Bråtengaten. Denne urbaniseringen av folk gjorde at Bråtengaten måtte bli endret på. Bråtengaten 5 har i tidligere tider vært Braatengaden 9. Noe som tyder på at flere har flyttet inn i Bråtengata grunnet arbeid, som gjorde at endringer måtte tas. Det var i 1919 adressen gikk fra Braatengaden 9 til Bråtengaten 5.

Bråtengaten er også kjent for Sprint-Jeløy. Dette var en idrettsklubb som på 1900-tallet ble grunnlagt av 21 forskjellige menn. Hvor en av disse bodde i Bråtengaten 5. Hans navn var Øyvind Pettersen. Klubben er den mestvinnende klubben som på den tid vant arbeidermesterskapet 6 ganger. Dette skapte stor interesse for klubben, og flere medlemmer har meldt seg på opp gjennom tiden. Den dag i dag er det i overkant av 600 aktive medlemmer i Sprint-Jeløy.

I bakgården til Bråtengaten 5 hadde de et verksted, utedo og et lite skjul. Men i dette verkstedet lagde de da-tidens kjøleskap. Dette type kjøleskapet hadde navnet isskap. Isskapet gikk ut på at de brukte to isblokker, og la disse øverst i isskapet for å holde på kulden. Disse isblokkene måtte byttes 1-2 ganger i løpet av uken. Det som ble laget på dette verkstedet var veggene og alt annet til kjøleskapet, utenom isblokkene. Disse ble fraktet fra opphentings-området, og ble transportert til Bråtengaten 5 for å fullføre isskapet. Denne skapelsen bidro til industrialiseringen ved at transport ble mere nødvendig, men også at isskapene ble tatt i bruk.

Gjennom historien til huset har det vært eid av to ulike eiere tilbake i tiden. Første registreringen av eier og gate-adresse var i 1884. Da var det Smed Christian Hansen som eide huset og bodde der med hans familie. Hansen bodde der fra 1884 frem til sist registrerte 1897, hvor den nye eieren ble Pettersen-familien. Da var eieren av huset Jørgen Pettersen. Han eide huset fram til 1933, og var også med på adresse endringen fra Braatengaden 9 til Bråtengaten 5. 

## Beboere
Familien Pettersen har vært en av de kjente beboerne i Bråtengata 5. De flyttet inn på slutten av 1800-tallet og har vært en viktig del av nabolaget siden den gang. Familien besto av foreldre og flere barn, som alle var aktive i lokalsamfunnet.

Familien Pettersen var kjent for å være sosiale og engasjerte, og de arrangerte ofte sammenkomster og aktiviteter for både venner og naboer. Barna deres deltok i lokale idrettslag og kulturaktiviteter, noe som bidro til å styrke båndene i nabolaget.

Familien Pettersen var en del av arbeiderklassen. Faren i huset jobbet på Moss glassverk. Under industrialiseringen hadde arbeiderklassen dårlig råd og hadde lavere levestandard enn andre samfunnsgrupper. Levevilkårene var ustabile, og man kunne miste jobben når som helst og dermed bli rammet av økonomisk nød. Arbeiderklassen var rammet av lange arbeidsdager. Lørdag var ikke en fridag som det er i dag, det var en vanlig arbeidsdag. De hadde i tillegg dårlige arbeidsforhold som førte i at mange av arbeiderne fikk skader og sykdommer. Familien Pettersen var en stor familie, med mange barn. De hadde dårlig råd, som de fleste andre familier av arbeiderklassen. Industrialiseringen førte til urbanisering som igjen førte til mangel på boliger. Det var mangel på plass, så man måtte ta i bruk det man hadde. Noen av barna sov blant annet i verkstedet de hadde i hagen.

Rolf Pettersen (f. 24-09-1900, Moss)

Erling Pettersen (f. 13-01-1908, Moss)

Haakon Pettersen (f. 02-05-1913, Moss)

Maren Kristine Pettersen (f.12-01-1876, Rygge)

## Referanser